括吐露嘅呼喚 (TRPG)

括吐露嘅呼喚係一隻檯上 RPG，採用愛卡夫式恐怖美學。

冒險
以下係《The Lightless Beacon: When the Lights Went Out》嘅開頭：
GM：1926 年 4 月 12 號，下晝 8:15，地點係麻省對開嘅海。個海有風暴形成緊，周圍一片黑暗，你哋望住燈塔島，島仔上面座燈塔大約喺 15 分鐘前壞咗，唔再照亮海岸對開嘅岩石。因為噉，你哋坐住嗰架客船撞咗埋嚿石度。隨住架船開始沉，啲船員郁手疏散包括你哋在內嘅眾乘客，你哋正要坐上救生艇之際，船員教你哋下一步應該點做－個海因為風暴形成緊而好大浪，而且燈塔壞咗周圍黑眯鼆噉，一嘢駛返港口好危險，燈塔島就喺附近，所以你哋應該去住嗰度避難先。下一刻，你哋坐住嗰架救生艇就一嘢躂咗落水。你哋可以做嘅，就只有望住燈塔島嘅影，揸住救生艇前往呢座充滿咗未知嘅島仔...

括吐露嘅呼喚
括吐露

攷

檯上角色扮演遊戲